Trelis/gawiki huggingface dataset:
Alessandro Baricco. Is scríbhneoir mór le rá de chuid na hIodáile é Alessandro Baricco (Rugadh 25 Eanáir, 1958 in Torino, Piedmonte). Tá a chuid úrscéalta aistrithe i neart teangacha agus rath mór air go háirithe san Iodáil agus san Fhrainc. Tá cónaí air in Torino lena chailín agus a bheirt chlainne. Ag tús 2022 roinn sé leis an saol go bhfuil leoicéime air.
Saol agus Saothar.
Tar éis dó céimeanna ollscoile a bhaint amach i bhfealsúnacht agus i gceol, scríobh sé altanna smaointiúla ar cheol: Il genio in fuga (1988) faoi Gioachino Rossini agus L'anima di Hegel e le mucche di Wisconsin (1992) faoin mbaint idir ceol agus an saol comhaimseartha. Ansin bhí sé ina léirmheastóir ceoil do "La Repubblica" agus "La Stampa" agus ina láithreoir de chlár ceoil ar Rai Tre.
Luigh sé isteach leis an scríbhneoireacht cruthaitheach ansin agus tá neart leabhar foilsithe aige ó shin, eatartha Síoda, Novecento agus Senza Sangue. Tá samhlaíocht, clisteacht agus comhbhá leis an duine daonna le braith ina chuid scríbhneoireachta agus in ainneoin gur úrscéalta cuíosach gearra atá scríte aige den chuid is mó, tá cumhacht litríochta ag baint leo.
Ascalúchán. Is é is ascalúchán ann ná, go hiondúil in am, an t-athrúchán atriallach de thoise éigin timpeall luach lárnach (go minic, pointe cothromaíochta nó idir dhá cheann nó níos mó stáit éagsúla. I measc na samplaí aithnidiúla bheadh luascadán ag luascadh agus sruth ailtéarnach (SA). Úsáidtear an téarma 'creathadh' uaireanta mar théarma cúngn chun cur síos a dhéanamh ar 'ascalúchán meicniúil', ach úsáidtear é uaireanta freisin mar théarma comhchiallach le 'ascalúchán'. Tarlaíonn ascalúcháin ní amháin i gcórais fisiciúla ach freisin i gcórais bitheolaíochta agus sa tsochaí dhaonna.
Baile Átha Fhirdhia.  
Baile mór is ea Baile Átha Fhirdhia ("Ardee" i mBéarla). Tá sé suite 20 ciliméadar i dtreo an iardheiscirt ó Dhún Dealgan, príomhchathair na Lú. Tá sé suite ar bhruach na habhann Dee. Tá sé suite ag an áit a dtrasnaíonn na bóithre N2 agus N52.
Bhí méadú mór tagtha ar Baile Átha Fhirdhia sa daonra from ó 2002 go 2010. Tá míle ag méadú sa bhaile agus daonra measta de 5000.
Stair.
Bhí an baile ar an teorainn thuaidh den An Pháil sa Mheánaois
Fuilchill dhearg. Is iad na fuilchealla dearga (dá ngairtear freisin eiritricítí) an cineál ceall fola is coitianta san orgánach veirteabrach agus is iad an modh is tábhtachtaí le haghaidh ocsaigine (O2) a seachadadh go dtí na fíocháin via an sreabhadh fola tríd an gcóras imshruthaithe. Glacann siad suas ocsaigin sna scamhóga nó geolbhaigh agus scaoileann siad í amach ina dhiaidh sin sna ribeadáin.
Bíonn cíteaplasma na bhfuilcheall dearg saibhir i haemaglóibin, bithmhóilín ina bhfuil ábhar iarainn ann agus gur féidir leo ocsaigin a chonheangal le haemaglóbin agus atá freagrach as dath dearg na fola.
I ndaoine, bíonn fuilshealla dearga aibí ar fáil mar dhioscaí déchuasacha solúbtha gan núicléas cille agus orgánaidí den chuid is mó. Táirgtear 2.4 milliún eiritricít nua in aghaidh an tsoicind. Forbraíonn na cealla sa smior agus imshruthann siad ar feadh 100-120 lá sa chorp, go dtí go mbíonn a gcomhpháirteanna athchúrsaithe ag macrafagaigh. Glacann gach imshruthú scaipeadh thart ar 20 soicind. Is fuilchealla dearga iad thart ar aon cheathrú de na cealla i gcorp an duine.
Fuilchill bhán. Is éard is fuilchealla bána ("FCB"), "fuilchoirpíní bána" nó leocaicítí ann ná cealla an chórais imdhíonachta a mbíonn baint acu leis an gcolainn a chosaint i gcoinne na ngalar tógálach agus earraí coimthíocha. Tá cúig chineál leocaicíte difriúil agus éagsúil ann, ach díorthaíonn siad ar fad ó chill ilchumhachtach sa smior, ar a dtugtar an ghaschill fhuilghinte. Bíonn leocaicítí le fáil ar fud na colainne, lena n-áirítear an córas fola agus limfeach. 
Is minic a bhíonn líon na bhfuilcheall bán ina tháscaire ghalair. De ghnáth, bíonn idir 4 × 109 agus 1.1 × 1,010 fuilchill bhán i lítear fola, sé sin thart ar 1% de fhuil i nduine fásta sláintiúil. Glaoitear leocaicíteóis ar mhéadú ar líon na leocaicít thar na n-uasteorainneacha, agus tugtar leocaipéine ar laghdú faoi bhun an teorainn is ísle. Féadfaidh airíonna fisiceacha na leocaicít a bheith athruithe, mar shampla toirt, seoltacht, agus gráinneacht de bharr ghníomhachtaithe, de réir ceall neamhaibí bheith i láthair, nó i gcás na leoicéime leocaicítí urchóideacha a bheith ann.
Sanasaíocht.
Tá an t-ainm "fuilchill bhán" díorthaithe as an bhfíric go bhfuil, i ndiaidh na fola a bheith lártheifneoirithe, fuilchealla bána le fáil sa bhuíchóta (Béarla: "buffy coat"), sraith bhán thanaí, de chealla núicléatacha, de ghnáth, idir na fuilchealla dearga deascaithe agus an fuilphlasma. Léiríonn an téarma eolaíochta "leocaicít" an cur síos seo go díreach, díorthaithe ón nGréigis Ársa "λευκό" (bán), agus "κύτταρο" (cill). Uaireanta, is féidir dath glas a bheith ar an bhfuilphlasma más amhlaidh go raibh a lán neodraifilí sa sampla, mar gheall ar an einsím mialósárocsaíodáis a tháirgeann siad, ina mbíonn haem ann.
Na Leocaicítí.
Bíonn trí chineál éagsúil fuilcheall ar fuaidreamh sa phlasma; na gránalaicítí, na limficítí agus na monaicítí.
Ainmníodh na gránalaicítí roimhe seo leis an téarma "polanúicléach" mar gheall ar an gcuma a bhí orthu faoin micreascóp solais, go raibh níos mó ná núicléas amháin acu. I ndáiríre ní raibh ach núicléas maothánach amháin iontu, ceangailte le droichid tanaí de chrómaitin.
Henry Cooper. Dornálaí Sasanach ab ea Henry Cooper a rugadh i Lambeth, Londain ar an 3 Bealtaine, 1934 agus a fuair bás ar an 1 Bealtaine 2011.
Pláitín. Is éard is pláitíní nó trombaicítí (Gréigis: θρόμβος, "téachtán" agus κύτος, "cillín") ann, ná cill-bhloghanna beaga trédhearcacha, a dhéantar i smior na gcnámh (ie ceall gan núicléas le ADN). Tá siad 2-3 μm ar trastomhas, agus bíonn siad díorthaithe ó ilroinnt réamhtheachtaí de chealla móra, na meigeacaraicítí. De ghnáth, is é an meán saolré de phláitín ná 5 go 9 lá. Is foinse nádúrtha na dtosca fáis iad. Imshruthaíonn siad i bhfuil na mamach agus bíonn baint acu le haemastáis, agus bíonn baint mhór acule téachtadh na fola.
Limerick F.C.. Club peile Éireannach is ea Limerick FC (Gaeilge: "Cumann Peile Luimnigh") atá suite i gContae Luimnigh. Is é Pat Scully an traenálaí na 'Super Blues' agus imríonn an fhoireann i Sraith na hÉireann. Is é Jackman Park staid ina imríonn sé.
Plewniak. Sráidbhaile sa Pholainn is ea Plewniak atá suite i limistéar Gmino Lesna; laistigh de Chontae Iarthar Vársá, Cúige Masovia, i Lár Thoir na Polainne.
Micreascóp solais. Cineál micreascóip is ea micreascóp solais nó an micreascóp optúil, a úsáideann solas infheicthe agus córas lionsaí a fhormhéadaíonn íomhánna de shamplaí beaga. Miondearcán é trínar féidir mion-anailís a dhéanamh ar nithe bídeacha agus úsáidtear san eolaíocht go minic é. Is iad na micreascóip seo na cinn is sine agus dearadh iad ar dtús timpeall na bliana 1600. Is féidir le bun-mhicreascóip optúla a bheith an-simplí, cé go bhfuil go leor dearaí casta ann a bhíonn mar aidhm acu gléine agus codarsnacht an tsampla a fheabhsú. Go stairiúil, bhí sé éasca go leor micreascóip optúla a fhorbairt, mar go n-úsáideann siad solas infheicthe, ionas gur féidir an sampla a mheas go díreach trí shúil an duine.
Fuilphlasma. Is leacht buí san fhuil é plasma fola (nó fuilphlasma) ina mbíonn na cealla fola ar fad ar fuaidreamh de ghnáth. Cuimsíonn an plasma thart ar 55% de thoirt iomlán na fola.
Is éard is fuilphlasma ann ná sreabhán ionshoithíoch agus tá sé ina chuid den leacht eachtarcheallach (sreabháin uilig an choirp taobh amuigh de na cealla). Tá sé comhdhéanta d'uisce den chuid is mó uisce (93% de réir toirte) cé go mbíonn próitéiní tuaslagtha, glúcós, fachtóirí téachta fola, iainmhianraí, hormóin agus dé-ocsaíd charbóin (is é an plasma an mheán is mó le haghaidh táirgí eisfheartha a iompair.). Ullmhaítear plasma fola trí fheadán de lánfhuil úr antaithéachta a lártheifneoiriú go dtí dtiteann na cealla fola go bun an fheadáin. Doirtear an fhuilphlasma amach as ansin. Tá dlús de thart ar 1025 kg/m3, nó 1.025 kg / l ag plasma fola.
[[simple:Blood#Plasma
[[Catagóir:Fuilphlasma]]
[[Catagóir:Táirgí fola]]
[[Catagóir:Sreabháin choirp]]
[[Catagóir:Haemaiteolaíocht]]
[[simple:Blood#Plasma]]
Oifig na bhFoilseachán. Oifig idirinstitiúideach is ea Oifig na bhFoilseachán san Aontas Eorpach (Oifig na bhFoilseachán), arb aidhm di a áirithiú go bhfoilsítear foilseacháin institiúidí na gComhphobal Eorpach agus an Aontais Eorpaigh (AE) - Cinneadh 2009/496/CE, Euratom.
In theannta sin, soláthraíonn an Oifig Foilseachán roinnt seirbhísí ar líne a thugann saorrochtain ar fhaisnéis faoi dhlí an AE (EUR-LEX), faoi fhoilseacháin an AE (Siopa Leabhar an AE), faoi sholáthar poiblí san AE (TED) agus faoi thaighde is forbairt san AE (CORDIS).
Oileán Norfolk. Is oileán beag san Aigéan Ciúin é Oileán Norfolk (sa teanga Norfolk: "Norfuk Ailen") agus é suite idir an Astráil, an Nua-Shéalainn agus an Nua-Chaladóin. Tá an t-oileán mar pháirt de Chomhlathas na hAstráile, ach tá méid áirithe féin-rialtais ann. Is críoch sheachtrach na hAstráile é, in éineacht le dhá oileán cóngarach dó. Is é péine Oileán Norfolk siomból an oileáin, é á léiriú ar bhratach an oileáin. Tá an crann dúchasach don oileán, agus tá sé éirithe coiteann mar chrann maisithe coiteann san Astráil freisin, áit ina fhásann dhá speiceas gaolmhara léi.
Bhí Oileán Norfolk lonnaithe ag marnéiligh thoir-Pholainéiseacha ar dtús. Tháinig siad seo ó na hOileáin Kermadec (taobh ó thuaidh ó Oileán Thuaidh na Nua-Shéalainne. Shroich siad an t-oileán sa 14ú nó 15ú haois, agus mhair siad ann ar feadh roinnt glúinte sular imigh siad ón oileán. 
Ba é an Captaen James Cook an chéad Eorapach fiosrach chun an oileán a fheiscint (i 1774), ar a dhara aistear go dtí deisceart an Aigéin Chiúin. Bhí an t-oileán ainmnithe tar éis an Bhaindiúc Norfolk sa Bhreatain, bean chéile Éadmhard Hobháird, an 9ú Diúc Norfolk (1685-1777).
Dúirt an tUasal John Call gurbh iad buntáistí an oileáin ná gurbh oileán neamháirtrithe é agus gur fhás líon ann. I 1786, d'áirigh Pharlamaint na Breataine Oileán Norfolk mar lonnaíocht cúntach, mar a dúirt John Call, ina phlean coilínithe do New South Wales. Glacadh an cinneadh chun lonnú ar Oileán Norfolk mar gheall ar chinneadh Banimpire Caitríona na Rúise chun an díoladh cnáibe a srianadh. Go praiticiúil, tháinig an cnáib agus líon go léir a d'úsáid an Cabhlach Ríoga do théadra agus mar anairt seoil ón Rúis.
Nuair a shroich an Chéad Flít Bhriotanach Port Jackson (Cuan Sydney san Astráil) i mí Eanáir 1788, d'ordaigh Gobharnóir Arthur Phillips don Leifteanant Phillip Gidley King grúpa de 15 coirpeach agus 7 saorfhir a thógáil chun seilbh Oileán Norfolk a ghacadh agus é a fháil réidh le haghaidh forbairt thráchtála. Shroich siad an t-oileán ar an 6ú Márta 1788.
I rith an chéad bhliain den lonnaíocht (glaodh Sydney uirthi i ndiaidh phríomhchathar na hAstráíle), seoladh níos mó coirpeach agus saighdiúirí ann ó New South Wales.
Imshruthaíocht dhúbailte. I gciorcad chéad ordú imshruthaithe, pumpáiltear fuil chuig na scamhóga, agus faightear ocsaigin amhlaidh scaoiltear dé-ocsaíd charbóin am céanna. San t-aschur sistéamach den dhara ord dí-ocsaiginítear an fhuil go roghnach trí riachtanas na n-orgán forimeallach, ag filleadh arís ar an croí. Mar sin, ní bhíonn i gceist ach imsruthaíocht amháin sa chroí nó timchuairt aonair.
Sa chóras imshruthaithe dúbailte cuirtear an fhuil ón gcroí go dtí na scamhóga, áit a n-ocsaiginítear í, agus ansin filleann an fhuil ocsaiginithe ar an gcroí arís sula seoltar ar fud an choirp í. Bíonn an cineál ceangail seo idir an croí, orgáin na riospráide agus an corp, ag leibhéil éagsúla, ag a lán ainmhithe eile; san áireamh amfaibiaigh, éin agus mamaigh (lena n-áirítear daoine.)
Joe Carey. Is polaiteoir Éireannach agus Teachta Dála é Joe Carey. Tá sé ina bhall de Fine Gael.
Sheas sé san Olltoghchán 2016 agus toghadh é le 10.7% de na vótaí céad rogha.
Paudie Coffey. Is polaiteoir Éireannach, Seanadóir agus iar-Theachta Dála é Paudie Coffey. Tá sé ina bhall de Fine Gael.
Sheas sé san Olltoghchán 2016, ach chaill sé a shuíochán. Bhain sé áit amach mar Sheanadóir nuair a thug an Taoiseach ag an am Éanna Ó Coinnigh ainmniúchán dó.
Niall Collins. Is polaiteoir Éireannach agus Teachta Dála é Niall Collins (Gaeilge "Niall Ó Coileáin"), a rugadh ar an 30 Márta 1973). Tá sé ina bhall d'Fhianna Fáil. Sheas Collins in Olltoghchán na bliana 2016.
Michael Colreavy. Is polaiteoir Éireannach agus Teachta Dála é Michael Colreavy. Tá sé ina bhall de Sinn Féin. Roghnaíodh é mar urlabhraí an pháirtí ar Thalamhaíocht, Iascaireacht agus Bia. Rugadh i Sligeach é ach bhog sé go Cluainín Uí Ruairc i gContae Liatroime sa bhliain 1981. Ghlac sé ballraíocht i Sinn Féin sa bhliain 1979 agus do thoghchan ginearálta 1981 rinne sé feachtasaíocht ar son Joe McDonnell an staiceor ocrais agus an t-iarratasóir frith-H-bhlocanna
D'fhógair se go raibh sé i gcoinne fraiceála.
Níor ghlac sé páirt san Olltoghchán 2016.
Michael Conaghan. Is polaiteoir Éireannach agus Teachta Dála é Michael Conaghan. Tá sé ina bhall de Pháirtí an Lucht Oibre.
Chuaigh sé ar scor san Olltoghchán 2016.
Seán Conlan. Is polaiteoir Éireannach agus Teachta Dála é Seán Conlan. Tá sé ina bhall de Fine Gael.
Paul (Óg) Connaughton. Is polaiteoir Éireannach agus Teachta Dála é Paul (Óg) Connaughton. Tá sé ina bhall de Fine Gael.
Sheas sé san Olltoghchán 2016, ach chaill sé a shuíochán.
Ciara Conway. Is polaiteoir Éireannach agus Teachta Dála í Ciara Conway. Tá sí ina ball de Pháirtí an Lucht Oibre.
Sheas sé san Olltoghchán 2016, ach chaill sé a shuíochán.
Noel Coonan. Is polaiteoir Éireannach agus Teachta Dála é Noel Coonan ("Nollaig Ó Cuanáin" i nGaeilge) a rugadh ar 6 Eanáir 1951. Tá sé ina bhall de Fine Gael do Dháil-cheantar Thiobraid Árann Thuaidh.
Sheas sé san Olltoghchán 2016, ach chaill sé a shuíochán.
Joe Costello (polaiteoir Éireannach). Is polaiteoir Éireannach é Joe Costello (nó Seosamh Mac Coisdealbha as Gaeilge). Tá sé ina bhall de Pháirtí an Lucht Oibre. Ba Teachta Dála é agus ba é Baile Átha Cliath láir a dháilcheantar. Sheas sé san Olltoghchán 2016, ach chaill sé an suíochán.
Rugadh i nGaobhach, Contae Shligigh é sa bhliain 1945.
Barry Cowen. Is polaiteoir Éireannach agus Teachta Dála é Barry Cowen. Tá sé ina bhall de Fianna Fáil agus is deartháir é leis an iar-Thaoiseach Brian Cowen. Sheas Cowen ag seasamh in Olltoghchán 2016 agus d'éirigh leis ann le 28.1% de na vótaí céad rogha.
Michael Creed. Is polaiteoir Éireannach agus Teachta Dála é Michael Creed. Tá sé ina bhall d'Fhine Gael.
Sheas Creed in Olltoghchán na hÉireann, 2016 agus toghadh é mar theachta dála do Chworcaigh Thiar Thuaidh. Ceapadh é mar aire talmhaíochta i mí na Bealtaine 2016.
Seán Crowe. Is polaiteoir Éireannach agus Teachta Dála é Seán Crowe. Tá sé ina bhall de Sinn Féin.
Jim Daly. Is polaiteoir Éireannach agus Teachta Dála é Jim Daly . Tá sé ina bhall de Fine Gael
Sheas sé san Olltoghchán 2016 agus toghadh é le 17.0% de na vótaí céad rogha.
John Deasy (Fine Gael). Is polaiteoir Éireannach agus Teachta Dála é John Deasy. Tá sé ina bhall de Fine Gael.
Sheas sé san Olltoghchán 2016 agus toghadh é le 14.8% de na vótaí céad rogha.
Jimmy Deenihan. Is polaiteoir Éireannach agus Teachta Dála é Jimmy Deenihan (Gaeilge: "Séamus Ó Duibhneacháin"). Tá sé ina bhall de Fine Gael. Tar éis toghchán ginearálta na bliana 2011 roghnaíodh é mar Aire Gaeltachta, Ealaíne is Oidhreachta rud a tharraing cáineadh toisc go raibh Gaeilge lag go maith aige. D'imir sé peil ar son Chiarraí sna 1970dí agus na 1980dí.
Sheas sé san Olltoghchán 2016, ach chaill sé a shuíochán.
Pat Deering. Is polaiteoir Éireannach agus Teachta Dála é Pat Deering. Tá sé ina bhall de Fine Gael.
Sheas sé san Olltoghchán 2016 agus toghadh é le 9.4% de na vótaí céad rogha.
Stephen Donnelly. Is polaiteoir Éireannach agus Teachta Dála de chuid Fhianna Fáil é Stephen Donnelly . Bhí sé ina bhall de Na Daonlathaigh Shóisialta (ó 2015 go 2016), agus ar dhuine den chéad triúr ceannaire. Tá sé ina TD do dháilcheantar Chill Mhantáin ó olltoghchán 2011 go dtí seo.
Oideachas agus gníomhréim.
D'oibrigh Stephen roimhe seo mar chomhairleoir bainistíochta le McKinsey &amp; Co., AGUS rinne sE speisialtóireacht san athrú bunathraithe in eagraíochtaí móra san earnáil phoiblí agus san earnáil phríobháideach araon.
D'oibrigh sé in go leor earnálacha, lena n-áirítear an cothromas príobháideach, an mhiondíol, an bonneagar poiblí, an cúram sláinte, an t-oideachas, an fhorbairt idirnáisiúnta, agus na hearnálacha deonacha agus sóisialta.
Rinne sé staidéar ar an fhorbairt idirnáisiúnta sa Harvard Kennedy School, agus leag a chuid staidéir béim ar conas geilleagair a atógáil agus pobail leochaileacha a chosaint agus a neartú.
Paschal Donohoe. Is polaiteoir Éireannach agus Teachta Dála é Paschal Donohoe. Tá sé ina bhall den pháirtí Fine Gael.
Sheas sé in Olltoghchán 2016 agus toghadh é le 13.6% de na vótaí céad rogha.
Ón 13 Iúil 2020 i leith, is é Paschal Donohue, Aire Airgeadais agus Caiteachais Phoiblí agus Athchóirithe na hÉireann, Uachtarán an Ghrúpa Euro, gradam a bhfuil ardmheas air i measc bhunaíocht na hEorpa. Toghadh é an 9 Iúil 2020. Athcheapadh é sa bhliain 2022, go dtí 2025.
Císte cáise. Is éard is císte cáise ann ná milseog comhdhéanta de bharrán déanta as cáis bhog úr, ar bhonn déanta as briosca,taosrán nó spúinse. Is minic an bearrán a bheith milsithe le siúcra agus blaistithe le torthaí, nó le barr torthaí, cnónna, ceobhráin torthaí blaistithe agus / nó seacláide.
Plúr. Púdar is ea an plúr a déantar as gráinní de ghránaigh a mheilt, nó as síolta eile, nó as fréamhacha. Plúr agus uisce na comhábhair bhunúsacha i gcomhair aráin a dhéanamh, an príomhbhia a mbíonn ag leor de dhaonra an Domhain. Bhí soláthar leordhóthanach plúir ina cheist mhór eacnamaíochta agus pholaitíochta ag amanna éagsúla i stair an phobail daonna. Tá plúr cruithneachta ar cheann de na bianna is tábhachtaí i gcultúir na hEorpa, Mheiriceá Thuaidh, an Mheánoirthir agus Thuaisceart na hAfraice, agus is é an comhábhar a shainíonn stíleanna an chuid is mó dá n-arán agus taosráin. Bhíodh an grán buí nó an t-arbhar Indiach ("Zea mays" L.) tábhachtach sa chócaireacht Mheiriceá Láir ón gcianaois, agus tá sé fós in úsáid go coitianta i gcuid mhór den chócaireacht sa Mheiriceá Laidineach.
Seve Ballesteros. Imreoir gailf gairmiúil Spáinneach ab ea Severiano "Seve" Ballesteros Sota a rugadh 9 Aibreán 1957 agus a d'éag ar 7 Bealtaine 2011.
Danny Kennedy. Is polaiteoir agus aontachtaí é Danny Kennedy, 6 Iúil 1959) agus iar leas-ceannaire de Páirtí Aontachtach Uladh i dTuaisceart na hÉireann. 
Cúlra.
Tá sé pósta le triúr clainne; Steven, Philip agus Hannah. Fuair sé a chuid oideachais ag Scoil Ard Iúir Chinn Trá agus d'oibrigh sé le British Telecom ar feadh scór bliain sular toghadh é. Ball den Ord Buí é.
Lios an Gharráin. Baile fearainn é Lios an Gharráin (Béarla: "Lissagurraun") i Maigh Cuilinn in aice le Bearna i gContae na Gaillimhe, in Éirinn. Tá an baile lonnaithe díreach lár baill idir Maigh Cuilinn agus Bearna. Tá tuairim is 10 dteach ann, gan aon siopa nó scoil, agus tuairim is 24 duine ina gcónaí ann.
Kimchi. Bia as an gCóiré Theas is ea Kimchi. Cabáiste atá ann a rinneadh a choipeadh le salann, piobar agus gairleog.
Sciorradh Storegga. Sciorradh Storegga.
Is samplaí de na sreabha talún ba mhó dá taifeadadh riamh iad na trí Sciorradh Storegga. Tharla siad faoin uisce, ag teorainn scairbh ilchríochach na hIorua (ciallaíonn "Storegga" "Oll-Teorainn" in Ioruais), sa Mhuir Ioruach, 100 km i dtreo an iarthuaisceart ón Chósta Móir (Møre). 
De bharr an sleamhnaithe sin, d'fhorbair súnámaí mór a rinne damáiste do chóstaí ar fud tuaisceart an Aigéin Atlantaigh. Bhí timpeall 290 km de scairbh chósta pháirteach sa sreabh, le toirt iomlán de 3,500 km3 de smionagar.
Bunaithe ar Dhátú Radacarbóin de phlandaí aimsithe ó shil-leagan dríodair sil-leagtar ag an súnámaí, tharla an sreabh deireanach timpeall 6100 RC. San Albain, tá fianaise de súnámaí aimsithe ag seandálaithe - sil-leagain aimsithe in imchuach an Mhonadh Róis- suas go dtí 80 km intíre agus 4 méadar thar an ghnáth-leibhéal taoide sa lá atá inniu ann.
Meicníocht Féideartha.
Ceaptar gurbh iad creathanna talún, le chéile le gásanna (msh. meatán) scaoilte ón dianscaoileadh de ghásanna hiodráit, iad an chúis do na sreabha. Is seans eile é ná go raibh na dríodair éagobhsaí, agus gur theip siad fanacht ag seasamh tar éis crith talún nó na sruthanna farraige.
Iarmhairt ar an Daonra agus Tír-eolas na hEorpa.
Timpeall an sreabh Stóiréaga deireanach, bhí droichead talún, a ghlaotar Talamh Dóigéir air, ag ceangail an Bhreatain (bhí droichead talún na hÉirinn le hAlbain scriosta níos luatha mar gheall ar éirí leibhéal na farraige- leá na Oighearchlúideanna) leis an Danmhairg agus an Ísiltír, a chlúdaigh an Mhuir Thuaidh. Bhí an talamh seo lán le tránna, murlaigh, riasca agus réileáin láibe, agus ba talamh seilge tábhachtach don daonra Mhéisiliteach é- chónaigh chuid mhóir éisc agus beithígh (ar nós an Fia Mór Éireannach, nó áracsanna) ann. 
Nuair a bhris (leá) an Oigheardamba ag scaradh an Loch Agasíos i gCeanada ón Bhá Hudsaín (agus ag stóráil a lán uisce), d'ardaigh leibhéal na farraige ar fud an domhain. Mar seo, thosaigh laghdú ar an droichead talún. Áfach, ba é an súnámaí an chúis gur chuaigh Talamh Doigéar faoi uisce. Rinne sé seo oileán den Bhreatain, agus scair sé na daoine Mhéisiliteacha go léir- ag athrú sruth na staire.
Músaem agus Gailearaí Ealaíne Derby. Institiúid chultúrtha is ea Músaem agus Gailearaí Ealaíne Derby agus é suite in Derby, sa Ríocht Aontaithe. Bunaíodh Músaem agus Gailearaí Ealaíne Derby sa bhliain 1879, in éineacht le Leabharlann Lárnach Derby, i bhfoirgneamh nua arna dhearadh ag Richard Knill Freeman agus arna bhronnadh ar chathair Derby ag Michael Thomas Bass. I measc rudaí eile i mbailiúchán an mhúsaeim, tá gailearaí iomlán tugtha do phéintéireachtaí le Joseph Wright, arbh as Derby é. Tá le feiceáil ann freisin taispeántas mór earraí de chuid Royal Crown Derby agus de phoirceallán eile as ceantar Derby. Rannóga earraí eile sa mhúsaem ná an tseandálaíocht, an stair aiceanta, an gheolaíocht, agus an saol míleata. Osclaíodh an Gailearaí Ealaíne sa bhliain 1882.
Lá na hEorpa. Déantar ceiliúradh ar shíocháin agus ar aontacht san Eoraip ar Lá na hEorpaː
Cúlra.
Bunaíodh Comhairle na hEorpa an 5 Bealtaine 1949 agus, mar sin de, roghnaigh sí an lá sin chun ceiliúradh a dhéanamh, ó 1964 ar aghaidh. 
Sa bhliain 1985, ag Comhairle Eorpach Milano, ghlac na Comhphobail Eorpacha (an tAontas Eorpach sa lá atá inniu ann) le siombailí Eorpacha Chomhairle na hEorpa, go háirithe bratach na hEorpa. 
Chinn ceannairí an Chomphobail ar lá a eagrú i gcomóradh Dhearbhú Schumann an 9 Bealtaine 1950. Moladh leis an ndearbhú seo tionscail ghuail agus chruach na Fraince agus na Gearmáine Thiar a chomhthiomsú, as a tháinig an Comhphobal Eorpach do Ghual agus Chruach, an chéad Chomhphobal Eorpach, agus mar sin, meastar gur príomhthráth bunaithe a bhí ann. 
Thug Parlaimint na hEorpa aitheantas do lá saoire an 9 Bealtaine go foirmiúil i nDeireadh Fómhair 2008.
Deasghnáth.
Ceiliúrtar 9 Bealtaine i bhfoirmeacha éagsúla san Aontas Eorpach agus i dtíortha mórthimpeall air (an Tuirc fiú sna blianta 2000idí). 
Le Lá na hEorpa a cheiliúradh, osclóidh institiúidí an Aontais Eorpaigh a gcuid doirse don phobal i dtús mhí na Bealtaine sa Bhruiséil agus in Strasbourg. In oifigí áitiúla an Aontais san Eoraip agus ar fud an domhain eagraítear gníomhaíochtaí agus imeachtaí éagsúla do dhaoine de gach aois. 
Gach bliain glacann na mílte duine páirt i dturais, díospóireachtaí, ceolchoirmeacha, agus imeachtaí eile leis an lá a chomóradh agus le feasacht faoin Aontas Eorpach a mhéadú. 
De bharr nádúr polaitiúil an lae seo, bíonn iarrachtaí ann chun daoine a mhúineadh faoin Aontas Eorpach agus bíonn daoine ag labhairt i bhfabhar lánpháirtiú na hEorpa. 
Bíonn príomhról ag an mbratach, mar shiombail eile, le linn na gceiliúrtha ginearálta. 
D'ainneoin céadrogha don 9 Bealtaine, ceiliúrann roinnt Eorpach an 5 Bealtaine mar gheall ar ról na Comhairle i leith cearta an duine, daonlathas agus smacht reachta a chosaint. I gcodarsnacht leis seo, ní raibh Dearbhú Schuman ach ag tabhairt moladh ar aghaidh chun gual agus cruach na Fraince agus na Gearmáine a chomhthiomsú. Lena chois sin, tá 9 Bealtaine ar comhthráth le Lá an Bhua, sin é deireadh an Dara Chogaidh Dhomhanda san iar-Aontas Sóivéadach (arna cheiliúradh in Iarthar na hEorpa an 8 Bealtaine).